ऊ हमरा बतइलथिन कि कइसे श्वाब्रिन ओकन्हीं (पादरी आउ पादरिन) के मारिया इवानोव्ना के ओकरा सौंप देवे लगी बाध्य कइलके हल; कि कइसे मारिया इवानोव्ना रोवऽ हलइ आउ ओकन्हीं से दूर होवे लगी नयँ चाहऽ हलइ; कि कइसे मारिया इवानोव्ना पलाश्का (एगो साहसी लड़की हइ, जे सर्जेंट के भी अपन अँगुरी पर नचावऽ हइ) के माध्यम से ओकरा साथ हमेशे संपर्क में रखलकइ; कि कइसे ऊ मारिया इवानोव्ना के हमर नाम से पत्र लिक्खे के सलाह देलके हल, इत्यादि ।